Publication: Magyar Közlöny
Issue: MK-2002-132 (Year: 2002, Number: 132)
Era: 1990-2004
Section: Az 1994. évi I. törvény hirdette ki a Magyar Köztársaság
Paragraph Index: 10

Az 1994. évi I. törvény hirdette ki a Magyar Köztársaság és az Európai Közösségek és azok tagállamai között társulás létesítésérõl szóló, Brüsszelben, 1991. december 16-án aláírt Európai Megállapodást. Ezzel a Magyar Köztársaság Országgyûlése törvényi szinten fejezte ki szándékát az Európai Közösséghez történõ csatlakozásra, és a magyar jogrendbe emelte a csatlakozási folyamat tartalmi elemeit. Az EU tagság által kínált történelmi esély maximális kihasználása érdekében szükségessé vált a magyar társadalom felkészítése az EU csatlakozással járó kihívásokra és lehetõségekre, ennek egyik legfontosabb eszköze a hosszú távra szóló folyamatos kommunikációs tevékenység, amely egyre inkább konkrét, az egyes társadalmi, gazdasági, szociális csoportok igényeihez igazított speciális információkat és ismereteket közvetít. Mindezeknek megfelelõen az EU csatlakozással kapcsolatos kommunikáció céljai: — a társadalom Európai Unióval kapcsolatos ismeretei szintjének növelése, az EU tagsággal kapcsolatos hiteles tájékoztatás, — az uniós tagság mindennapi életben megjelenõ hatásainak bemutatása, — a csatlakozással járó lehetõségek és kihívások bemutatása, — a csatlakozás elõnyeinek a gazdasági elõnyökön túli bemutatása, — a felkészülési folyamat során a gazdasági és a civil szektorok bevonása az aktív kommunikációs szerepbe, 2002/132. szám — az EU-val kapcsolatos ismeretek hozzáférhetõségének országos szinten történõ biztosítása. VII. A Közalapítvány által — céljainak elérése érdekében — folytatott tevékenységek A Közalapítvány a Kszt. 26. §-a c) pontjának 3. (tudományos tevékenység, kutatás), 4. (nevelés és oktatás, képességfejlesztés, ismeretterjesztés), 5. (kulturális tevékenység) és 19. (euroatlanti integráció elõsegítése) alpontjában foglalt közhasznú tevékenységet folytat. VIII. A Közalapítvány tevékenységének függetlensége A Közalapítvány közvetlen politikai tevékenységet nem folytat, pártoktól független, azoknak anyagi támogatást nem nyújt. IX. A Közalapítvány mûködési területe A Közalapítvány céljait tekintve országos jellegû. X. A Közalapítvány jellege A Közalapítvány nyílt, ahhoz bármely belföldi vagy külföldi természetes személy, jogi személy és jogi személyiséggel nem rendelkezõ társaság vagy szervezet csatlakozhat, ha a Közalapítvány céljaival egyetért, azokat elfogadja és támogatni kívánja. A Közalapítványhoz történõ csatlakozás elfogadásáról a Kuratórium dönt. A Közalapítvány közhasznú szolgáltatásaiból bárki részesülhet. XI. A Közalapítvány vagyona, annak felhasználása

Source: https://magyarkozlony.hu/hivatalos-lapok/19edd8977647211f531e676f8c0d7a7b8d3023c6/dokumentumok/48e71606ecd9fa97e7769c871c70626126b94dc7/letoltes